**10. Годишњи план сарадника на превентивно-здравственој заштити**

**I**

У току школске 2019./2020. године радиће се на очувању и унапређењу здравља деце и запослених у установи.

У складу са могућностима, обезбеђиваће се оптимални услови за нормалан физички, интелектуални, емоционални и социјални развој деце 1-7 година. Оствариваће се континуирано праћење развоја деце и сарадња са свим релевантним службама и институцијама, које се баве заштитом и унапређењем здравља деце.

Предшколска установа “Срећно дете“ сваке године има до 300-оро деце смештено у 18 васпитних група. Од тога се, у 3 васпитне групе, васпитно-образовни рад одвија на мађарском језику, а у преосталим групама на српском језику. Медицинска сестра обавља рад превентивне здравствене заштите.

**II**

Као и сваке радне године, тако се и ове планира:

* **Kонтинуирано праћење раста и развоја деце**

Четири пута годишње мериће се телесна висина и тежина деце (септембар, децембар, март и јун). На основу ових података се јасно види да ли се деца правилно

развијају и расту.

* **Вођење медицинске документације**

Свако дете при упису мора да приложи потврду педијатра да може да се укључи у колектив. Свако одсуство детета због болести, мора бити правдано лекарским извештајем. На крају школске године можемо имати тачан преглед кретања болести, заступљених у вртићу. Такође можемо имати увид у кретање заразних болести, као и других вирусних и бактеријских инфекција.

* **Континуирано одржавање хигијенског нивоа**

У свим нашим објектима се мора одржавати потребан ниво хигијене у свим просторијама где бораве и спавају деца.

Особе које раде на овим пословима, добро су едуковане, стално контролисане како би правилно користиле дезинфекциона средства и на тај начин одржавале адекватан хигијенски ниво.

* **Едукација родитеља и деце о темама битним за здравље**

Што се тиче едукације деце, реализоваће се пројекат „Живот деце у безбедном окружењу“. Поменута тема ће се обрадити осмишљавањем занимљивих активности за децу, како би она што лакше усвојила знања везана за ову тему. Што се тиче едукације родитеља, радиће се анкета почетком септембра, те по избору родитеља ће се организовати родитељски састанци. Планирају се два у радној години. Едукације ће се реализовати и са васпитним особљем и запосленима.

* **Континуирана и стална контрола радника који морају имати уредне санитарне књижице**

Сви запослени који су у непосредном контакту са храном, у обавези су да се редовно контролишу сваких шест месеци. Завод за јавно здравље из Кикинде, врши надзор таквих контрола.

* **Континуирано праћење исхране деце у установи**

Како би исхрана деце била што квалитетнија, водиће се рачуна о следећем:

1. користиће се свеже намирнице (воће, поврће, млечни производи),

2. месо ће се наручивати унапред и доносити свеже сваког дана, без одлагања у замрзивач установе,

3. о хранљивим састојцима намирница и њиховој правилној заступљености,

4. јеловником ће бити обезбеђени разноврсни оброци, уз употребу што више

сезонског воћа и поврћа.

Вршиће се редовна контрола намирница и хигијене посуђа, радних површина и особља на припреми оброка, од стране Завода за јавно здравље из Кикинде.

Током целе године ће се обављати стучне консултације са свим институцијама које су битне за рад наше установе:

* Дом здравља Нови Кнежевац
* Служба епидемиологије у Кикинди
* Завод за јавно здравље Кикинда

Урадиће се комплетна дезинфекција, дезинсекција и дератизација у централном и објектима у Српском Крстуру, Ђали и Банатском Аранђелову.

**III**

Дакле, поред личне хигијене деце и хигијене просторија вртића, водиће се рачуна и о јачању отпорности дечијег организма, односно о правилном смењивању дечијих активности ради позитивног утицаја природних фактора (сунце, вода, ваздух) на њихово здравље. Одговарајући услови смештаја деце, хигијена простора, опреме и прибора који деца користе, одржаваће се свакодневним спремањем, чишћењем и проветравањем просторија, те повременом дезинфекцијом играчака и радних соба. То су све услови за развој здравог, радосног и задовољног детета.